title: فلوس
text: فاش بانت زّراعة، بقا بنادم عايش ف مجتمعات قروية صغيرة، ؤ ماتبدّلاتش لوضعية بزاف ف لبدية. ولاكين معا طلوع أول لمدون ملي بداو لمجتمعات ؤ لحضارات كيتطورو، ولّا بنادم كيتخصص ف حرفة محددة، ؤ كيتعامل معا عاداد كبير بزاف د لغراب (جمع "غريب") لي يقدر يشوفهوم غير مرة ؤلا جوج ف حياتو. لفقدان د تّيقة لمتبادلة ؤ لمقدار لخيالي د تّعامولات تّيجارية خلا لمقايضة سيستيم مامناسبش ل لقتيصاد زراعي لمتطور. تّحول ل قتيصاد معتامد على لفلوس ماجاش دقة وحدة، مي خدا وقت. أول صولدي د فلوس معروف كان هوّا سّيلا، لي هوّا عبار د شّعير كيساوي إيطرو تقريبا، عند سّوماريين جوايه 3000 قبل لميلاد. لخدّاما ؤ شّيفان كانو كيتخلّصو ب واحد لعاداد ديال سّيلات د شّعير، لي كياكلو منها داكشي لي محتاجين ليه، ؤ لباقي كيشريو بيه حوايج خرين. لخلاص د ضّاريبة ل دّولة تا هوّا كان ب هاد لفلوس د شّعير.